钦定古今图书集成/明伦汇编/氏族典/第338卷 > 刘舜卿
## 钦定古今图书集成/明伦汇编/氏族典/第338卷 > 刘舜卿

按《宋史刘舜卿传》：“舜卿，字希元，开封人。父钧，监镇戎
兵马，庆历中，与子尧卿战死于好水。舜卿年十岁，录
为供奉官，历昌州驻泊都监。神宗经略西边，近臣荐
其能，加通事舍人，知原州，改秦凤钤辖，有功，迁皇城
副使。久之，知代州，转雄州。元祐初，进高州刺史，知熙
州。夏人聚兵天都连西羌，鬼章将大举入寇，舜卿乘”
其未集，击之，俘鬼章。迁马军都虞候，再迁徐州观察
使、知渭州。召还，卒，谥毅敏。